ปะผุบ้าน-รถจ่อลดค่าโอน เลิกจำกัดซีซี
ปะผุนโยบายคืนภาษีบ้าน-รถ เปิดอ้าซ่าดอก 0%-ค่าโอน-ไม่จำกัดซีซี
27 ก.ย. 2554

ปะผุนโยบายคืนภาษีบ้าน-รถ เปิดอ้าซ่าดอก 0%-ค่าโอน-ไม่จำกัดซีซี
น.ส.อนุตตมา อมรวิวัฒน์ รองโฆษกประจำสำนักนายกรัฐมนตรี นายสาธิต รังคสิริ อธิบดีกรมสรรพากร นายพงษ์ภาณุ เศวตรุนทร์ อธิบดีกรมสรรพสามิต ร่วมกันแถลงว่ากำลังทบทวนมาตรการบ้านหลังแรก เพื่อเสนอให้คณะรัฐมนตรี (ครม.) พิจารณาเพิ่มเติม 
ทั้งนี้ จะมีการนำสินเชื่อดอกเบี้ย 0% เป็นเวลา 2-3 ปี สำหรับบ้านราคา 1-2 ล้านบาท และจะมีการปรับปรุงการลดค่าธรรมเนียมในการจดจำนอง และค่าธรรมเนียมการโอนให้ประชาชนได้ประโยชน์สูงสุด
นายสาธิต กล่าวว่า จะมีการนำเรื่องการหักค่าใช้จ่าย 10% ของการซื้อบ้านหลังแรกให้หักได้โดยตรง แทนการลดหย่อนภาษีเดิมให้ ครม.พิจารณา ในวันที่ 27 ก.ย.นี้ และจะเสนอเรื่องการนำดอกเบี้ยจากการจ่ายสินเชื่อบ้านมาหักลดหย่อนภาษี หรือการขายบ้านเก่าไปซื้อบ้านใหม่ภายใน 1 ปี จะได้รับยกเว้นภาษีด้วย 
นายพงษ์ภาณุ กล่าวว่า มาตรการรถคันแรกจะมีทั้งเรื่องรถยนต์นำเข้า รุ่น ขนาด การผ่อนไฟแนนซ์ รวมถึงเรื่องเงินบางส่วนและไม่ควรจำกัดทางเลือก เรื่องรุ่นแหล่งที่มาและขนาด แต่ต้องรอ ครม.ตัดสินใจก่อน”
 เมื่อถามต่อว่า วงเงินที่ใช้ดำเนินการมาตรการนี้ ยังอยู่ที่ 30,000 ล้านบาท ใช้หรือไม่ นายพงษ์ภาณุ กล่าวว่า วงเงินยังคงเท่าเดิม 30,000 ล้านบาท